CELEX: 31987R4026
Language: el
Date: 1987-12-22 00:00:00
Title: Κανονισμός (ΕΟΚ) αριθ. 4026/87 της Επιτροπής της 22ας Δεκεμβρίου 1987 για τροποποίηση του κανονισμού (ΕΟΚ) αριθ. 3351/87 της Επιτροπής για καθιέρωση μέτρου υπέρ του ισπανικού αραβοσίτου που αποστέλλεται προς την Κοινότητα με τη σύνθεσή της στις 31 Δεκεμβρίου 1985

Avis juridique important

|

31987R4026

Κανονισμός (ΕΟΚ) αριθ. 4026/87 της Επιτροπής της 22ας Δεκεμβρίου 1987 για τροποποίηση του κανονισμού (ΕΟΚ) αριθ. 3351/87 της Επιτροπής για καθιέρωση μέτρου υπέρ του ισπανικού αραβοσίτου που αποστέλλεται προς την Κοινότητα με τη σύνθεσή της στις 31 Δεκεμβρίου 1985  

Επίσημη Εφημερίδα αριθ. L 378 της 31/12/1987 σ. 0057 - 0057

***** ΚΑΝΟΝΙΣΜΟΣ (ΕΟΚ) αριθ. 4026/87 ΤΗΣ ΕΠΙΤΡΟΠΗΣ  της 22ας Δεκεμβρίου 1987  για τροποποίηση του κανονισμού (ΕΟΚ) αριθ. 3351/87 της Επιτροπής για καθιέρωση μέτρου υπέρ του ισπανικού αραβοσίτου που αποστέλλεται προς την Κοινότητα με τη σύνθεσή της στις 31 Δεκεμβρίου 1985  Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας,  την πράξη προσχώρησης της Ισπανίας και της Πορτογαλίας, και ιδίως το άρθρο 90,  Εκτιμώντας:  ότι ο κανονισμός (ΕΟΚ) αριθ. 3351/87 της Επιτροπής που καθιερώνει μέτρα υπέρ του ισπανικού αραβοσίτου που αποστέλλεται προς την Κοινότητα με τη σύνθεσή της στις 31 Δεκεμβρίου 1985 (1), εφαρμόζεται στα προϊόντα που τίθενται στην κατανάλωση πριν από την 1η Ιανουαρίου 1988· ότι ο χρονικός αυτός περιορισμός προκύπτει από το άρθρο 90 παράγραφος 1 της πράξης προσχώρησης της Ισπανίας και της Πορτογαλίας· ότι λαμβάνοντας υπόψη τον κανονισμό (ΕΟΚ) αριθ. 4007/87 του Συμβουλίου της 22ας Δεκεμβρίου 1987 περί παρατάσεως της περιόδου που προβλέπεται στα άρθρα 90 παράγραφος 1 και 257 παράγραφος 1 της πράξης προσχώρησης της Ισπανίας και της Πορτογαλίας (2) θα πρέπει να παραταθεί επίσης η εφαρμογή του κανονισμού (ΕΟΚ) αριθ. 3351/87 για τον απαραίτητο χρόνο για την καλή εκτέλεσή του·  ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχειρίσεως Σιτηρών,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:  Άρθρο 1  Το άρθρο 2 δεύτερο εδάφιο του κανονισμού (ΕΟΚ) αριθ. 3351/87 τροποποιείται ως εξής:  «Εφαρμόζεται στα προϊόντα που τίθενται στην κατανάλωση πριν από τις 29 Φεβρουαρίου 1988.»  Άρθρο 2  Ο παρών κανονισμός αρχίζει να ισχύει την τρίτη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.  Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.  Βρυξέλλες, 22 Δεκεμβρίου 1987.  Για την Επιτροπή  Frans ANDRIESSEN  Αντιπρόεδρος  (1) ΕΕ αριθ. L 317 της 7. 11. 1987, σ. 34.  (2) Βλέπε σελίδα 1 της παρούσας Επίσημης Εφημερίδας.